Offer skubbet omkuld og frarøvet taske med personlige ejendele.

I dag klokken 13.44 fik Nordjyllands Politi en anmeldelse om et gaderøveri på Fibigerstræde i Aalborg Øst ved Aalborg Universitet. - Forurettede blev skubbet omkuld af en ukendt gerningsmand, som under trusler om vold tog offerets taske med diverse personlige ejendele, siger vagtchef ved Nordjyllands Politi Jesper Sørensen. Han oplyser, at gerningsmanden løb i retning mod Universitetsboulevarden, og at offeret ikke umiddelbart er kommet noget til i forbindelse med røveriet. Har man oplysninger i sagen, kan Nordjyllands Politi kontaktes på 114.